Koyanê azadan ra gerîlayê HPGyî Cûdî Serdemî derheqê serrgêra komployê mîyanneteweyî ya vera Rayberê Şarê Kurdî Abdullah Ocalanî de qisey kerd û îfade kerd ke ê do bi qerardarîye tecrîdê vera Rayber Apoyî bişiknê.
Gerîlayê HPGyî Cûdî Serdemî vat: ''Ma komployê Rayber Apoyî şermezar kenê. Ma sey gerîlayan zanenê ke no tecrîd bi rayîrê têkoşînî do bêro şiknayene.
Manaya dewamkerdişê tecrîdî yena manaya çinkerdişê şarê kurdî. La no xeyalê îşxalkeran ame şiknayene, hînî her kes zaneno ke no firsend destê îşxalkeran de nêmend. Ganî ma sey têgêrayîşê azadîye û şar têkoşînê xo geş bikerê.  Eke têkoşînêko pîl bibo tecrîd do bêro şiknayene. Serra 2020î do biba serra naye. Ma venga pêro şarê xo û ciwananê xo danê ke wezîfeyê xo bîyarê ca. Ganî ciwanî tewrê gerîlayan bibê. Ma seba têkoşînî amade yê. Ma do tecrîd bişiknê û bi xoverdayîş û xebatanê xo ma do ser bikewê.''
